Operativsystemet er utviklet av Klaus Knopper. De tidligste utgavene av Knoppix var basert på Red Hat, men fra og med Versjon 2 er Knoppix basert på Debian. Knoppix er kjent for å ha god maskinvarestøtte. For datamaskin-eiere som vurderer å konvertere til Linux, mener mange at man bør prøve med Knoppix først. Også for profesjonelle brukere kan Knoppix være et nyttig hjelpemiddel til å reparere tidligere Linuxinstallasjoner eller til å redde data dersom det oppstår problemer. Også Windows-brukere vil kunne bruke Knoppix som rednings-CD, ettersom Linux støtter FAT og lesing av NTFS.